**Správy z knižnice #4**

* **Deň detí v knižnici.** Na Detskom oddelení sme pre všetky deti pripravili deň plný cien z Kolesa šťastia. Každý, kto 1. júna prinesie na Detské oddelenie svoju obľúbenú knihu, môže si zatočiť kolesom šťastia a vyhrať tak peknú cenu. Ak radi čítate, neváhajte a príďte sa pochváliť a vyhrať pekné záložky, magnetky, hry, alebo členské zadarmo. **Detské KOLESO ŠŤASTIA** sa už točí.
* **V mesiaci jún sme pre verejnosť a školské skupiny** pripravili **3 zaujímavé výstavy**:
* Na Detskom oddelení je pripravená výstava - **Leporelo #STOPONLINEGROOMING**. Je to zaujímavá edukačná výstava, ktorú vám ponúkame v spolupráci s IPčkom. Je na aktuálnu tému kampane STALO SA TO, ktorá poukazuje na fenomén kybergroomingu, sexuálneho zneužívania a vykorisťovania mladých ľudí v online priestore.
* Na vonkajšej terase na Oddelení beletrie nájdete od 4. júna výstavu **Chránené vtáčie územie Horná Orava a Život v Záchrannej stanici v Zázrivej.** Výstavy pre vás pripravila naša knižnica v spolupráci so Správou CHKO Horná Orava a Záchrannou stanicou pre zranené živočíchy v Zázrivej.
* V spoločenskej a výstavnej miestnosti na II. poschodí je pripravená interaktívna **výstava Andrey Nociarovej Mirjanskej s názvom Dialóg.** Veľkoformátové maľby na plátno prezentujú ľudské telo, ale aj komunikáciu a jej formy. Výstava bude sprístupnená 4. júna a budete si ju môcť pozrieť do konca júna.
* Pre školy sme spustili aj **súťaž Komora babky Želky**. Je to tvorivá súťaž pre deti 2. a 3. ročníka ZŠ, ktorú sme pripravili v spolupráci so spisovateľkou Katarínou Mikolášovou. Úlohou detí je dotvoriť alebo ilustrovať príbeh podľa vlastnej fantázie a vyhrať tak zaujímavé vecné ceny. **Súťaž trvá do 21. júna**. Všetky info nájdete tu: <https://oravskakniznica.sk/sutaz-komora-babky-zelky/>
* Pre verejnosť a starších žiakov a stredoškolákov pripravujeme aj júnové **popoludňajšie akcie po 16-tej hodine:**
* **Na Medarda 8. júna** popoludní to bude **beseda Kde bolo, tam bolo** spojená s autorskou čítačkou a autogramiádou Jozefa Medarda Slovíka a jeho víťaznej Knihy Oravy 2020 Gorazd Karol a zázračná bylina. Hosťom besedy bude aj ilustrátor Miroslav Knap.
* **V utorok podvečer 29. júna** privítame na terase beletrie cestovateľa Tomáša Točeka, ktorý bude rozprávať o dvoch najkrajších trekoch po Islande - **Laugavegur a Fimmvörðuháls**. Súčasťou podujatia **Island s batohom** bude aj premietanie fotografií z treku.

[www.oravskakniznica.sk](http://www.oravskakniznica.sk)

[facebook.com/oravskakniznica](https://www.facebook.com/oravskakniznica)

[instagram.com/oravska.kniznica/](https://www.instagram.com/oravska.kniznica/)